**KRUOPIŲ PAGRINDINĖS MOKYKLOS**

**IKIMOKYKLINIO UGDYMO SKYRIAUS**

**GILUMINIS VEIKLOS KOKYBĖS ĮSIVERTINIMAS**

2015 m. lapkričio mėn.

TIRIAMOJI SRITIS:

**2. Ugdymas ir mokymasis**

Temos:

**2.2. Ugdomosios veiklos organizavimas**

**2.4. Ugdymosi kokybė**

Bendru Kruopių pagrindinės mokyklos ikimokyklinio ugdymo skyriaus pedagogų, administracijos sutarimu nuspręsta giluminiam įsivertinimui pasirinkti temas: 2.2. Ugdomosios veiklos organizavimas. 2.4. Ugdymosi kokybė. Pagrindinis giluminio veiklos kokybės įsivertinimo tikslas: ugdymo proceso tobulinimas, ugdymo kokybės gerinimas. Giluminiam įstaigos veiklos kokybės įsivertinimui vadovavo koordinavimo grupė: direktoriaus pavaduotoja ugdymui Daiva Lunkevičienė, priešmokyklinio ugdymo pedagogė Regina Paulauskienė, logopedė Vincenta Žemaitaitienė, ikimokyklinio ugdymo pedagogė Odeta Kalinauskaitė, meninio ugdymo pedagogė Liuda Povilaitytė.

Tyrimui pasirinktas kiekybinis tyrimo metodas. Tyrimo instrumentas – anketavimas. Apklausti įstaigos pedagogai. Kiekvienas rodiklis vertintas 4 lygių skale.

Bendras lygis 3,36

**Tema: 2.2. Ugdomosios veiklos organizavimas atitinka 3,36 vertinimo lygį.** Tai reiškia, kad pasiekimų yra daugiau negu trūkumų.

Veiklos rodiklių įsivertinimo pagrindimas.

**Temos: 2.2. Ugdomosios veiklos organizavimas stiprioji pusė:**

* Pedagogai ugdymo procese atsižvelgia į vaikų amžių, gebėjimus, panaudoja įvairius mokymo metodus, ugdymo formas (3.91 lygis).
* Pedagogai jaučia atsakomybę už ugdomosios veiklos kokybę, geba numatyti konkrečius veiklos tikslus ir uždavinius (3.91 lygis).
* Pedagogai vertina kiekvieno vaiko pažangą, pasiekimus, pastangas ugdomosios veiklos metu (3.64 lygis).
* Pedagogai naudoja įvairias ugdymo priemones, vaikams siūlo įvairias įdomias, kūrybiškas veiklas (2.91 lygis).
* Pedagogams sekasi sukurti ugdymo(si) aplinką, skatinančią vaiką, veikti, kurti (3.5 lygis).
* Pagalbos laukiantis vaikas skatinamas, drąsinamas, giriamas (3.5 lygis).
* Vaikų dėmesiui palaikyti pedagogai dažniausiai naudoja CD įrašus, žaislus, stalo žaidimus, knygas.
* Kilus konfliktui tarp vaikų, pedagogai dažniausiai situaciją aptaria su konflikto dalyviais, su tėvais.
* Pedagogų dažniausiai taikomos drausminimo priemonės (elgesio kultūros ugdymo būdai): natūralių pasekmių metodas (prilaistei – išvalyk), ribų nustatymas, pastaba; rečiau: pažadas, atskyrimas, priekaištas, atėmimas.

**Temos: 2.2. Ugdomosios veiklos organizavimas silpnoji pusė:**

* Tėvai retai teikia pasiūlymus grupės veiklos planavimui (2.93 lygis).
* Pedagogai ne visada sudaro sąlygas vaikams pristatyti darbelius visai grupei, aptarti savo veiklą (2.91 lygis).
* Pedagogai ne visada atsižvelgia į vaikų pasiūlymus, spontaninę veiklą (2.91 lygis).
* Vaikų dėmesio palaikymui ir darbingo klimato sukūrimui pedagogai retai naudoja animacinius filmus, išvykas ir ekskursijas, susitikimus su mediku, bibliotekos darbuotoju, policininku ir pan.

Bendras lygis 3,07

**Tema: 2.4. Ugdymosi kokybė atitinka 3.07 vertinimo lygį.** Tai reiškia, kad pasiekimų yra daugiau negu trūkumų.

**Temos: 2.4. Ugdymosi kokybė stiprioji pusė:**

* Sudaryta ugdymo(si) aplinka skatinanti vaikus veikti (3.5 lygis).
* Ugdymosi motyvacija didinama, atsižvelgiant į vaikų grupės specifiką ir individualius poreikius (3.33 lygis).
* Vaikai sugeba paprašyti ir susirasti pagalbą, kai jam jos reikia (3.38 lygis).
* Pedagogai su vaikais aptaria padarytus darbus, planuoja, ką veiks toliau (3.46 lygis).
* Ugdytinių tėvų ir pedagogų bendradarbiavimo kokybė turi įtakos ugdytinių ugdymo(si) pažangai (3.6 lygis).
* Įstaigos pedagogai ir kiti specialistai noriai bendradarbiauja tarpusavyje siekdami pagerinti vaikų ugdymo(si) kokybę (3.6 lygis).

**Temos: 2.4. Ugdymosi kokybė silpnoji pusė:**

* Vaikų sumanytos idėjos, pasiūlyta veikla nelabai motyvuoja ugdymąsi (2.75 lygis).
* Retokai skiriamas dėmesys sričiai „Mokėjimas mokytis“ (2.84 lygis).
* Ugdytiniai retokai siūlo idėjas veiklai (2.61 lygis).
* Ugdytiniams trūksta savarankiškumo patiems ieškant informacijos, klausinėjant draugų, prašant suaugusiojo pagalbos (2.92 lygis).
* Trūksta tėvų bendradarbiavimo su įstaigos pedagogais ir kitais specialistais (2.6 lygis).
* Retokai tobulinami ugdytinių bendradarbiavimo gebėjimai komandinės veiklos metu   
  (2.9 lygis).

**Rekomendacijos, siūlymai ugdymo procesui tobulinti ir ugdymo kokybei gerinti, formuoti įstaigos veiklos strategiją, prioritetus, metiniam veiklos planui rengti:**

* Įtraukti ugdytinių tėvelius į ugdymo procesą, grupės veiklos planavimą.
* Savaitės planus keisti, atsižvelgiant į vaikų poreikius, siūlomas idėjas.
* Įstaigos veiklos planavime pedagogai turėtų būti aktyvesni.
* Turtinti ir gilinti žinias apie į vaiką orientuotą ugdymą, veiklos diferencijavimą, mikroklimato grupėje gerinimą, elgesio kultūros ugdymo būdų taikymą.
* Daugiau dėmesio skirti vaikų veiklos rezultatų, darbelių pristatymui grupėje, savo veiklos aptarimui ir įsivertinimui (kaip sekėsi), vaikų pasiūlymams, spontaniškai veiklai.
* Ieškoti įvairesnių ir įdomesnių vaikui būdų, kad jam būtų lengviau pereiti nuo paties pasirinktos prie pedagogo siūlomos veiklos.
* Dažniau organizuoti išvykas, veiklas su tėvais (ypač kalbant apie profesijas), susitikimus su mediku, bibliotekos darbuotoju, policininku, ir pan., su kitų ugdymo įstaigų ugdytiniais (pramogos, šventės, akcijos).
* Vaikų dėmesio palaikymui ir darbingo klimato sukūrimui grupėje dažniau naudoti animacinius filmukus, išvykas, susitikimus su įvairių profesijų žmonėmis.
* Daugiau stebėti, išklausyti vaiką, skatinti reikštis vaikų kūrybai, siūlyti idėjas veiklai, mažiau įdiegti savo mintis.
* Didesnį dėmesį skirti sričiai „Mokėjimas mokytis“, sukurti erdvę, priemones ir skatinti vaikus savarankiškam ieškojimui, tyrinėjimui, analizavimui.
* Ieškoti naujų būdų ir metodų ugdytinių tėvų tarpusavio bendradarbiavimui, bendradarbiavimui su įstaigos pedagogais.
* Ugdytinių tėvams parengti atmintines apie bendradarbiavimo svarbą įstaigoje, siekiant pagerinti vaikų ugdymo(si) kokybę.
* Skirti didesnį dėmesį komandinei veikai ugdymo(si) proceso metu. Parengti rekomendacijas pedagogams dėl ugdytinių bendradarbiavimo tobulinimo komandinės veiklos metu.

Veiklos įsivertinimo koordinatorius Daiva Lunkevičienė

2015-11-15